rejauldu/bengali-wikipedia huggingface dataset:
মনোজ মাঝি (জন্ম: ১৯৭৬) হলেন একজন ভারতীয় উদ্ভিদ আণবিক জীববিজ্ঞানী, বায়োকেমিস্ট, উদ্ভাবক এবং ন্যাশনাল ইনস্টিটিউট অফ প্ল্যান্ট জিনোম রিসার্চ (এনআইপিজিআর), নয়াদিল্লির একজন সিনিয়র বিজ্ঞানী। তিনি বীজের শক্তি, দীর্ঘায়ু এবং চারা স্থাপনের আণবিক এবং জৈব রাসায়নিক ভিত্তিতে গবেষণার জন্য পরিচিত। তিনি ন্যাশনাল একাডেমী অব সায়েন্স, ইন্ডিয়া এবং ইন্ডিয়ান একাডেমি অব সায়েন্সেস, ব্যাঙ্গালুরুর একজন নির্বাচিত সভ্য।   জন্ম ও শিক্ষাজীবন  মাঝি ১৯৭৬ সালে ভারতের পশ্চিমবঙ্গ রাজ্যে জন্মগ্রহণ করেন। উচ্চ মাধ্যমিক উত্তীর্ণের পর তিনি বর্ধমান বিশ্ববিদ্যালয়ে ভর্তি হন এবং ১৯৯৫ সালে এখান থেকে উদ্ভিদবিদ্যায় সন্মানসহ স্নাতক ডিগ্রি লাভ করেন। এরপর তিনি স্নাতকোত্তর করার জন্য বিশ্বভারতী বিশ্ববিদ্যালয়ে গমন করেন এবং সেখান   থেকে ১৯৯৮ সালে এমএসসি ডিগ্রি অর্জন করেন। এরপর তিনি বোস ইনস্টিটিউটে তার ডক্টরেট গবেষণা শুরু করেন; তার বিষয় ছিলো উদ্ভিদ জৈব রসায়ন এবং আণবিক জীববিদ্যা নিয়ে। তিনি ২০০৫ সালে যাদবপুর বিশ্ববিদ্যালয় থেকে উদ্ভিদ আণবিক জীববিজ্ঞান ও প্রাণরসায়নের ওপর উচ্চতর গবেষণার জন্য পিএইচডি ডিগ্রি অর্জন করেন। তারপর তিনি পোস্ট-ডক্টরাল গবেষণার জন্য যুক্তরাষ্ট্রে গমন করেন এবং সেখানকার কেন্টাকি বিশ্ববিদ্যালয়ে তার পোস্ট-ডক্টরাল কাজ সম্পন্ন করেন।   কর্মজীবন  thumb|left|255px|বোস ইনস্টিটিউট।  যুক্তরাষ্ট্রে পোস্ট-ডক্টরাল গবেষণা সম্পন্ন করে ভারতে ফিরে আসার পর তিনি ন্যাশনাল ইনস্টিটিউট অফ প্ল্যান্ট জিনোম রিসার্চ-এ একজন স্টাফ সায়েন্টিস্ট হিসেবে যোগ দেন এবং বর্তমানে সেখানেই তিনি একজন পঞ্চম গ্রেডের বিজ্ঞানী হিসাবে যুক্ত আছেন। তিনি আইএনএসএ-এর দ্বিপাক্ষিক বিনিময় কর্মসূচীর আওতায় ম্যাক্স প্ল্যাঙ্ক ইনস্টিটিউট ফর প্ল্যান্ট ব্রিডিং রিসার্চ, কোলন, জার্মানির উদ্ভিদ প্রজনন ও জেনেটিক্স বিভাগে একজন পরিদর্শনকারী বিজ্ঞানী হিসাবে যুক্ত আছেন।   অবদান  উদ্ভিদের টিকে থাকা ও বংশবিস্তারে বৈরি পরিবেশ হতে প্রাপ্ত পীড়ন এবং এর সমাধান নিয়ে গবেষণা ও পর্যবেক্ষণের ফলাফল নিয়ে মাঝির বিস্তর প্রকাশনা রয়েছে; যার ফলে তিনি দুটি মেধাসত্ত্বের দাবীদার হয়েছেন। তার গবেষণা ও পর্যবেক্ষণের ফলাফল নিয়ে তিনি বেশ কয়েকটি নিবন্ধ প্রকাশ করেছেন, বৈজ্ঞানিক নিবন্ধগুলির জন্য বহুল পরিচিত অনলাইন ভান্ডার "রিসার্চগেট"-এ এদের মধ্যকার ৪৯টি তালিকাভুক্ত কর আছে।   পুরস্কার ও সম্মাননা  ভারত সরকারের জৈবপ্রযুক্তি বিভাগ তাকে ২০১৭/১৮ সালে জীববিজ্ঞানে তার অসাধারণ অবদানের জন্য এন-বায়োস পদক প্রদান করে, যা ভারতে বিজ্ঞান চর্চার জন্য প্রদত্ত সর্বোচ্চ পুরস্কারগুলোর মধ্যে একটি। এছাড়াও তিনি ২০১১ সালে আইএনএসএ তরুণ বিজ্ঞানী পদক এবং এনএএসআই তরুণ বিজ্ঞানী প্লাটিনাম জুবিলি পুরস্কার লাভ করেছেন। তিনি ২০২২ সাল হতে ইন্ডিয়ান একাডেমি অব সায়েন্সেস, ব্যাঙ্গালুরুর এবং ২০১৮ সাল হতে ন্যাশনাল একাডেমী অব সায়েন্স, ইন্ডিয়ার একজন নির্বাচিত সভ্য।   তথ্যসূত্র    বহিঃসংযোগ     বিষয়শ্রেণী:ভারতীয় বৈজ্ঞানিক লেখক বিষয়শ্রেণী:এন-বায়োস পুরস্কার প্রাপক বিষয়শ্রেণী:পশ্চিমবঙ্গের ব্যক্তি বিষয়শ্রেণী:ভারতীয় আণবিক জীববিজ্ঞানী বিষয়শ্রেণী:ভারতীয় প্রাণরসায়নবিদ বিষয়শ্রেণী:বর্ধমান বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেন্টাকি বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের বিজ্ঞানী বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি
বুচনা জাল (ইংরেজিতে Fyke net) মাছ ধরার এক ধরনের ফাঁদ। বাঁশের তৈরি মাছ ধরা ফাঁদ বুচনার মতো দেখতে তাই  এটি বুচনা জাল হিসেবে পরিচিত। বাঁশের কঞ্চি দিয়ে তৈরি বুচনার বিপরীতে জেলেরা এর ব্যবহার করে থাকে। এছাড়া হাতে বোনা জাল ও বাঁশের কঞ্চিতে  তৈরি চাকতির ব্যবহার রয়েছে বলে এটিকে চাক জাল ও কিছু অঞ্চলে টোনা জাল  নামেও পরিচিত।    বিবরণ সূতা আর বাঁশের কঞ্চি দিয়ে বিশেষ প্রক্রিয়ায় এ জাল তৈরি করা হয়। দেশিয় প্রজাতির ছোট মাছ ধরার জন্যে বাঁশের তৈরি ফাঁদ চাঁইয়ের ব্যবহার কমে যাওয়ার পর থেকে জেলেরা বুচনা জালের দিকে ঝুঁকেছেন। বাঁশের তৈরি বুচনার বিপরীতে বর্ষা মৌসুমে উপকূলীয় অঞ্চলের ধানখেতে ও ছোট নালা থেকে  বুচনা জাল দিয়ে চিংড়িসহ দেশিয় প্রজাতির মাছ ধরা হয়। এ জালটি সাধারণত মৌসুমী জেলেদের কাছে জনপ্রিয়।  উৎপাদন সমস্যায় উপকূলীয় অঞ্চলে বাঁশের সংকট বেড়েছে। তাই বাঁশ দিয়ে তৈরি মাছ ধরার বিভিন্ন ফাঁদের বিপরীতে বুচনা জাল জনপ্রিয় হয়ে উঠছে। বুচনা জাল দিয়ে মিঠা পানিতে বর্ষা মৌসুমে মাছ ধরা ও বহনকরা সহজ। তাই জেলেরা জ্যৈষ্ঠ, আষাঢ়, শ্রাবণ ও ভাদ্র এ ৪ মাস এটি দিয়ে দেশিয় মাছ ধরে থাকে।  মাছ ধরার সহজ মাধ্যম হিসেবে উপকূলীয় গ্রামাঞ্চলে এটিকে সহজ মাধ্যম হিসেবে ধরা হয়। এতে মাছ আহরণকারী জেলের পরিশ্রম কম হয় তবে কৌশলী হতে হয়।    ইতিহাস ছোটাকৃতির বুচনা জাল আবার বোডা জাল হিসেবে পরিচিত।  স্থানীয় কৃষক ও মাছ আহরণকারী জেলেরা নিজস্ব মেধা ও শ্রম দিয়ে এর উদ্ভাবন করেছে।  এসব জাল  নাইলন সুতা ও বাঁশের কঞ্চি দিয়ে তৈরি হয়। একদশক আগেও গ্রামাঞ্চলে বর্ষাকালে ধানক্ষেত ও নালায় মাছশিকারিরা বাঁশের তৈরি চাঁই দিয়ে মাছ ধরতো। উপকূলীয় এলাকায় বাঁশের দাম বৃদ্ধিতে চাঁইয়ের বিপরীতে এটি বাণিজ্যিকভাবে তৈরি হয়েছে। এতে বাঁশের ব্যবহার কম তাই খরচও কম। বাঁশের তৈরি চাঁইয়ের বিকল্প হিসেবে জনপ্রিয় হয়ে উঠেছে। শুধু বাঁশের পরিবর্তে সুতার জাল ব্যবহার করে এটি তৈরি করা সম্ভব।  বাণিজ্যিকভাবে বাংলাদেশের মঠবাড়িয়ায় অর্ধশত কৃষক পরিবার বর্ষা মৌসুমে চাক জাল বা বোডা জাল তৈরি করে লাভবান হয়েছে। এ অঞ্চলের নরীরা অবসর সময়ে  ঘরে বসে বুচনা জাল তৈরি করেন। একজন শ্রমিক প্রতিদিন গড়ে দুই থেকে তিনটি জাল তৈরি করতে পারেন।   ব্যবহার পদ্ধতি বর্ষা কালে উপকূলীয় ধান চাষের জমি ও চরাঞ্চলের নালায় মৎস্য শিকারীরা বাঁশের তৈরি চাইয়ের বিপরীতে এটি সাধারণ প্রবহমান পানির স্রোতধারায় বসিয়ে থাকেন। এটি প্রথমে স্রোতধারাকে অনুসরণ লম্বালম্বিভাবে পাতানো হয়। জালটি পানিতে মেলে ধরতে বাঁশের চাকতির সাহায্য নেয়া হয়। এ ফাঁদটি কতক্ষণ পানিতে রাখতে হয় তার উপকূলের জোয়ার ভাটার ওপর নির্ভর করে। গ্রামের নিম্ন আয়ের মানুষ বোডা জাল দিয়ে মাছ ধরতে অভ্যস্ত। এ পদ্ধতিতে পুরো বর্ষা মৌসুমে চিংড়িসহ দেশিয় প্রজাতির বিভিন্ন ছোটাকৃতির মাছ ধরা হয়।  চিত্রশালা  আরও দেখুন  ভেসাল জাল  ঠেলা জাল  হাত জাল  ঝাঁকি জাল  তথ্যসূত্র  বিষয়শ্রেণী:মাছ ধরার সরঞ্জাম বিষয়শ্রেণী:মাছ ধরার কৌশল
thumb|মাউন্ট অ্যাডামসথেকে ডাউনটাউন সিনসিনাটি thumb|ডাউনটাউন সিনসিনাটিতে ওহাইও নদীর উপরের চারটি সেতু। ডানদিকে বেলেভুই, নিউপোর্টকে এবং কোভিংটনের অংশগুলি দৃশ্যমান। thumb|ক্রোগার-এর সদর দফতর  ডাউনটাউন সিনসিনাটি হল ওহাইও রাজ্যের সিনসিনাটি শহরের কেন্দ্রীয় ব্যবসায় জেলা, পাশাপাশি ওহাইও নদী ও উঁচু ভূমি অঞ্চলগুলির মধ্যবর্তী শহরতলির বেশ কয়েকটি নগর এলাকা অন্তর্ভুক্ত রয়েছে। এই নগর এলাকাগুলির মধ্যে ওভার-দ্য রাইন, পেন্ডলটন, কুইন্সগেট এবং ওয়েস্ট এন্ড অন্তর্ভুক্ত রয়েছে।  ভূগোল  ডাউনটাউন সিনসিনাটিকে খাড়া পাহাড় দ্বারা ঘেরা ওহাইও নদীর তীরবর্তী একটি অববাহিকায় স্থাপন করা হয়। ডাউনটাউন সিনসিনাটির রাস্তাগুলি একটি গ্রিডে সাজানো। ভাইন স্ট্রিট দ্বারা রাস্তাগুলি পূর্ব এবং পশ্চিমের মধ্যে বিভক্ত। ডাউনটাউন সিনসিনাটি থেকে ওহাইও নদীর ওপারে উত্তর কেন্টাকি-র কোভিংটন এবং নিউপোর্টকে সংযুক্ত করে সেতুগুলি।  প্রায়শই সিনসিনাটির প্রাণকেন্দ্র হিসাবে বিবেচিত হয়, ফাউন্টেন স্কয়ারটি কেন্দ্রীয় ব্যবসায় জেলার কেন্দ্রস্থলে অবস্থিত। ১৮৭১ নিবেদিত টাইলার ডেভিডসন ফাউন্টেন প্রায়শই ব্যস্ত সিটি স্কয়ারে বিশেষভাবে দাঁড়িয়ে আছে। ডাউনটাউনে অবস্থিত অন্যান্য শহরের উদ্যানগুলি হলেন লিটল পার্ক এবং পাইট পার্ক। আরোনফ সেন্টারের চারপাশে ছড়িয়ে পড়া ব্যাকস্টেজ জেলাতে নৈশপ্রমোদ এবং ডাইনিং বিকল্প রয়েছে।   দৃশ্য   ডাউনটাউন সিনসিনাটি তার ঐতিহাসিক স্থাপত্যের বিশাল সংগ্রহ দ্বারা চিহ্নিত এবং এটি ওহাইওয়ের সিনসিনাটি শহরের নথিভুক্ত ঐতিহাসিক স্থানগুলির জাতীয় নিবন্ধের তালিকাভুক্ত কয়েকটি ঐতিহাসিক জেলা এবং কয়েক ডজন ভবন রয়েছে।  ডাউনটাউন অবস্থিত জাদুঘরগুলি হল গগনচুম্বী কনটেম্পোরারি আর্টস সেন্টার, ন্যাশনাল আন্ডারগ্রাউন্ড রেলরোড ফ্রিডম সেন্টার এবং টাফ্ট মিউজিয়াম অফ আর্ট।  অর্থনীতি   ডাউনটাউন দীর্ঘকাল ধরে সিনসিনাটির অর্থনৈতিক কেন্দ্র ছিল। উনিশ শতকের মাঝামাঝি সময়ে, শহরের ২৪ টি তীরের ১৬ টি থার্ড স্ট্রিটে ব্যস্ত পাবলিক ল্যান্ডিং, সিনসিনাটি|পাবলিক ল্যান্ডিং]] নদী বন্দরের কাছে অবস্থিত। ঊনবিংশ শতাব্দীর শেষের দিকে, ব্যবসায়ের ক্রিয়াকলাপের কেন্দ্রটি ফোর্থ স্ট্রিটে চলে যায়, যেখানে এটি আজও রয়েছে।   স্থানীয় সরকার  ঐতিহাসিক সিনসিনাটি সিটি হলটি ডাউনটাউনে প্লাম স্ট্রিটে অবস্থিত। হ্যামিল্টন কাউন্টি কোর্টহাউজ একটি স্কাইব্রিজের মাধ্যমে হ্যামিল্টন কাউন্টি জাস্টিস সেন্টারের সাথে সংযুক্ত।  তথ্যসূত্র  বহিঃসংযোগ ডাউনটাউন অধিবাসীদের কাউন্সিল  বিষয়শ্রেণী:মার্কিন যুক্তরাষ্ট্রের কেন্দ্রীয় বাণিজ্যিক এলাকা বিষয়শ্রেণী:নগরকেন্দ্র
ডাকাত কালীমন্দির পশ্চিমবঙ্গের হুগলি জেলার মগরার নিকট বাসুদেবপুর গ্রামে অবস্থিত একটি প্রাচীন কালী মন্দির।  বিবরণ একচূড়াবিশিষ্ট ডাকাত কালীমন্দির বিখ্যাত রঘু ডাকাতের ভাই বুধো নামক এক ডাকাত প্রতিষ্ঠা করেন। বুধো ডাকাতের প্রতিষ্ঠিত কালীমূর্তিটির বর্তমানে কোন অস্তিত্ব নেই। সাত ফুট উচ্চ বর্তমান বিগ্রহটির পদতলে শায়িত শিব। বুধো ডাকাতের প্রতিষ্ঠিত হলেও এই কালী রঘু ডাকাতের কালী নামে জনপ্রিয় ও সিদ্ধেশ্বরী কালী হিসেবে পূজিতা হন।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১  ইতিহাস কথিত আছে প্রায় ৫০০ বছর আগে বাগহাটির জয়পুরের বাসিন্দা বিধুভূষণ ঘোষ ও তার ভাই রঘু ঘোষ ঘন জঙ্গলের কালী মূর্তি স্থাপন করে। দিনের বেলায় দুই ভাই দিনমজুরের কাজ করলেও রাতে ধনী ও প্রভাবশালী ব্যক্তিদের বাড়িতে ডাকাতি করত। ডাকাত দলের ভয়ে দুপুরের পর থেকে এই রাস্তা দিয়ে মানুষ চলাচল করত না। সাধক কবি রামপ্রসাদ সেন কোনও এক সময়ে এই রাস্তা ধরে ত্রিবেণী ফেরিঘাটে ফিরছিলেন। ওই সময়ে রঘু ডাকাতের লোকজন তাকে নরবলি দেওয়ার জন্য ধরে নিয়ে এসে বেঁধে রাখে। রাতে রামপ্রসাদকে বলি দেওয়ার জন্য সমস্ত প্রস্তুতি সেরে ফেলার পর বলি দেওয়ার আগের মুহূর্তে তিনি রঘু ডাকাতকে বলি দেওয়ার আগে মাকে একটি গান শোনানোর আর্জি করেন। সেই আর্জি মেনে রঘু ডাকাত গান শোনানোর অনুমতি দিলে রামপ্রসাদ ‘তিলেক দাঁড়া ওরে শমন বদন ভরে মাকে ডাকি’ বলে একটি গান ধরেন। তারপরেই রঘু ডাকাত বলির হাড়িকাঠে রামপ্রসাদের পরিবর্তে মাকে দেখতে পায়। এরপর থেকে রঘু ডাকাত বলি বন্ধ করে রামপ্রসাদের সেবার ব্যবস্থা করে।  রঘু ডাকাতের আমল থেকেই মন্দিরের পুজো চলছে। মন্দিরে নরবলির প্রথা বহু পূর্বে বন্ধ হয়েছে। তবে এখনও মানত করা ছাগবলি হয়।   তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:হুগলি জেলার হিন্দু মন্দির
দীনেশ চন্দ্র সরকার আসামের ভারতীয় জনতা পার্টির রাজনীতিবিদ। তিনি ২০০১ সালে গোলাকগঞ্জ আসন থেকে আসাম বিধানসভা নির্বাচনে নির্বাচিত হয়েছিলেন। Denied ticket, ex-BJP MLA blames nexusSitting and previous MLAs from Golakganj Assembly Constituency   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:ধুবড়ী জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসামের ভারতীয় জনতা পার্টির রাজনীতিবিদ
{{#switch:  | FW = আ  | GK = গো  | MF = ম  | DF = র  | =    | DC = সে.ব্যা.  | DL = লে.ব্যা.  | DR = রা.ব্যা.  | FC = সে.ফ.  | ST = স্ট্রা.  | MC = সে.মি.  | MR = রা.মি.  | AM = অ্যা.মি.  | DM = ডি.মি.  | WG = উই.  | #default = <includeonly>{{Football squad player/role/{বিষয়শ্রেণী:ফুটবল টেমপ্লেট
সেন্ট্রাল হল কলকাতা মেট্রোর একটি স্টেশন। এই স্টেশনটি বিপিনবিহারী গাঙ্গুলি স্ট্রিট ও চিত্তরঞ্জন অ্যাভিনিউ-এর সংযোগস্থলে অবস্থিত।  নির্মীয়মান লাইন ২-এর সঙ্গে লাইন ১-এর সংযোগ এই স্টেশনটির মাধ্যমে করার পরিকল্পনা গৃহীত হয়েছে। সেন্ট্রাল স্টেশনটির কাছে কলকাতা মেডিক্যাল কলেজ ও হাসপাতাল, ফিরিঙ্গি কালীবাড়ি, কলকাতা পুলিশের সদর দফতর লালবাজার ও পশ্চিমবঙ্গ রাজ্য সচিবালয় মহাকরণ অবস্থিত। শিয়ালদহ স্টেশনটিও এই স্টেশনের কাছেই অবস্থিত। তবে ভবিষ্যতে নির্মীয়মান লাইন ২-এর শিয়ালদহ মেট্রো স্টেশন শিয়ালদহ রেল স্টেশনের সঙ্গে কলকাতা মেট্রোর যোগসূত্র রক্ষা করবে।   পাদটীকা   বিষয়শ্রেণী:কলকাতা মেট্রোর স্টেশন বিষয়শ্রেণী:কলকাতার রেলওয়ে স্টেশন বিষয়শ্রেণী:১৯৯৫-এ চালু রেলওয়ে স্টেশন
পশ্চিমী তারকা (ওয়েস্টার্ন স্টার ) একটি পদক যা ভারতীয় সশস্ত্র বাহিনীর সদস্যদের ১৯৭১ সালের ভারত-পাকিস্তান যুদ্ধের সময় ভারতের পশ্চিম সীমান্তে অংশগ্রহণের জন্য দেওয়া হয়েছিল।    উল্লেখযোগ্য প্রাপক    ফিল্ড মার্শাল স্যাম_মানেকশ   জেনারেল গোপাল গুরুনাথ বেউর  জেনারেল কেভি কৃষ্ণ রাও  সুবেদার কেশর সিং রাঠোর  হাবিলদার চিন্তামন ভি জোশি   তথ্যসূত্র   বিষয়শ্রেণী:ভারতীয় পুরস্কার বিষয়শ্রেণী:ভারতের সামরিক পুরস্কার ও সম্মাননা
হগ ব্যাজার (বৈজ্ঞানিক নাম: Arctonyx collaris) মুস্টেলিনি (Mustelinae) গোত্রের অন্তর্গত এক প্রজাতির স্তন্যপায়ী। দক্ষিণ এশিয়া ও দক্ষিণ-পূর্ব এশিয়ায় এদের দেখা মেলে। ক্রমান্বয়ে হারে বনভূমি ধ্বংসের কারণে এদের সংখ্যা দিন দিন কমে যাচ্ছে। সেকারণে আইইউসিএন প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।  তথ্যসূত্র  বিষয়শ্রেণী:ব্যাজার
দ্বিজ বংশীদাস ভট্টাচার্য্য ষোড়শ শতাব্দীর একজন বাঙালি কবি৷ তার রচনাগুলির মধ্যে মনসামঙ্গল অন্যতম। তার নিবাস অধুনা বাংলাদেশের অন্তর্গত কিশোরগঞ্জ মহকুমার পাটোয়ারী বা পাটুরী গ্রামে৷ তার পিতা যাদবানন্দ ছিলেন একজন সংস্কৃত পণ্ডিত৷ দ্বিজ বংশীর স্ত্রীর নাম সুলোচনা৷ দ্বিজ বংশীদাস ও সুলোচনার একমাত্র সন্তান চন্দ্রাবতী মধ্যযুগের প্রথম মহিলা কবি।  সাহিত্যকর্ম রচনাবলি   পদ্মপুরাণ বা মনসামঙ্গল কাব্য  তথ্যসূত্র  বিষয়শ্রেণী:১৬শ শতাব্দীর বাঙালি কবি বিষয়শ্রেণী:মধ্যযুগের কবি বিষয়শ্রেণী:বাঙালি পুরুষ কবি বিষয়শ্রেণী:বাঙালি লেখক
থাম্ব|আলোর অপবর্তন অপবর্তন () হল এমন একটি আলোকীয় ঘটনা, যেখানে কোনো প্রতিবন্ধকের ধার ঘেঁষে বা সরু চিরের মধ্য দিয়ে যাওয়ার সময় জ্যামিতিক ছায়া অঞ্চলের মধ্যে আলো বেঁকে যায়। একই তরঙ্গমুখের বিভিন্ন অংশ থেকে নির্গত গৌণ তরঙ্গসমূহের উপরিপাতনের ফলে অপবর্তনের সৃষ্টি হয়।A Textbook of Optics, S.Chand Publication  এছাড়া এই বেঁকে যাওয়ার পরিমাণ এক এক তরঙ্গদৈর্ঘ্যের আলোর জন্য এক এক রকম। সাদা আলোকে এই ধরনের ক্ষুদ্র ছিদ্রের মধ্য দিয়ে অপবর্তিত করা হলে এর মধ্যে উপস্থিত সাতটি আলো ভিন্ন ভিন্ন কোণে বেকে যায়। এতে বর্নালীর সৃষ্টি হয়। উদাহরণস্বরূপ - মাকড়শার জালে যে বর্ণালি দেখা যায় তা এর তন্তুগুলির সরু ফাঁকগুলিতে আলোর অপবর্তনের ফলেই সৃষ্টি হয়ে থাকে।  চিত্রশালা    তথ্যসূত্র   বিষয়শ্রেণী:আলো বিষয়শ্রেণী:পদার্থবিজ্ঞান বিষয়শ্রেণী:ভৌত ঘটনা
হুয়ান কারেনিয়ো লারা (;  ১৪ আগস্ট ১৯০৯ – ১৬ ডিসেম্বর ১৯৪০; এছাড়াও হুয়ান কারেনিয়ো নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন। তিনি প্রথম মেক্সিকীয় খেলোয়াড় ফিফা বিশ্বকাপে গোল করেছেন। ১৯২৮ সালে, আমস্টারডামে অনুষ্ঠিত গ্রীষ্মকালীন অলিম্পিকে মেক্সিকোর হয়ে প্রথম গোলটি করেছেন।  ১৯২৭–২৮ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১২ মৌসুম অতিবাহিত করে অবসর গ্রহণ করেছিলেন।  ১৯২৮ সালে, কারেনিয়ো মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ৮ ম্যাচে ২টি গোল করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।  ব্যক্তিগত জীবন হুয়ান কারেনিয়ো লারা ১৯০৯ সালের ১৪ই আগস্ট তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৪০ সালের ১৬ই ডিসেম্বর তারিখে মাত্র ৩১ বছর বয়সে অ্যাপেন্ডিসাইটিসে আক্রান্ত হয়ে মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল  মেক্সিকো  ১৯২৮  ২  ১ ১৯৩০  ৩  ১ ১৯৩৪  ৩  ০ সর্বমোট  ৩  ০  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৩০ মে ১৯২৮  ওল্ড স্টাডিয়ন, আমস্টারডাম, নেদারল্যান্ডস    ১–৬  ১–৭  ১৯২৮ গ্রীষ্মকালীন অলিম্পিক   ২  ১৩ জুলাই ১৯৩০  এস্তাদিও পসিতোস, মোন্তেবিদেও, উরুগুয়ে    ১–৩  ১–৪  ১৯৩০ ফিফা বিশ্বকাপ    তথ্যসূত্র  বহিঃসংযোগ      বিষয়শ্রেণী:১৯০৯-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:মেক্সিকীয় ফুটবলার বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:মেক্সিকোর অলিম্পিক ফুটবলার বিষয়শ্রেণী:১৯০৭-এ জন্ম বিষয়শ্রেণী:১৯২৮ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল ফরোয়ার্ড
পচনশীল ক্ষত বা গ্যাংরিন একটি গুরুতর ও সম্ভাব্য প্রাণঘাতী অসুস্থতা যা রক্ত সরবরাহের অভাবে দেহের কোনও অঙ্গের কলামৃত্যু হলে সংঘটিত হয়। কোন আঘাত বা সংক্রমণের ফলে অথবা রক্ত সঞ্চালনের কোনো দীর্ঘস্থায়ী সমস্যায় ভোগার ফলে এটি হতে পারে। পচনশীল ক্ষতের প্রাথমিক কারণ দেহকলাতে রক্ত সঞ্চালন কমে যাওয়া, যার ফলে কোষের মৃত্যু ঘটে। মধুমেহ রোগ (ডায়াবেটিস) ও দীর্ঘমেয়াদী ধূমপান পচনশীল ক্ষতের ঝুঁকি বৃদ্ধি করে।  বিভিন্ন ধরনের পচনশীল ক্ষত বিদ্যমান যেমন শুষ্ক পচনশীল ক্ষত, আর্দ্র পচনশীল ক্ষত, গ্যাসীয় পচনশীল ক্ষত, অভ্যন্তরীণ পচনশীল ক্ষত এবং পচনকারক আস্তবিপ্রদাহ (নেক্রোটাইজিং ফেসসিটিস)। আক্রান্ত শরীরের চিকিৎসা গুলো হল অ্যান্টিবায়োটিক, রক্তনালী সার্জারি, ম্যাগগট থেরাপি বা হাইপারবারিক অক্সিজেন থেরাপি।   চিত্র   তথ্যসূত্র   বিষয়শ্রেণী:কলামৃত্যু বিষয়শ্রেণী:রোগের নিদর্শন ও লক্ষণ-উপসর্গ: রক্তবাহিকা বিষয়শ্রেণী:পচনশীল ক্ষত বিষয়শ্রেণী:স্বাস্থ্যের উপর তামাকের প্রভাব
এটি উইকিপিডিয়ার নির্বাচিত নতুন জীবনী নিবন্ধ এবং অসাধারণভাবে বর্ধিত  প্রাক্তন অসম্পূর্ণ জীবনী নিবন্ধের মহাফেজখানা বা সংগ্রহশালা। এই  নিবন্ধগুলো প্রবেশদ্বার  জীবনী পাতার নির্বাচিত জীবনী  নিবন্ধ বিভাগে প্রতি মাসে (বা  প্রতিদিনে,অধিক পরিমান জীবনী নিবন্ধ প্রস্তাবিত হলে) চক্রাকারে প্রদর্শিত  হবে। আপনিও বিবেচিত হবার জন্য এখানে নতুন  জীবনী নিবন্ধ দাখিল  করতে পারেন।  প্রস্তাবিত  জীবনী প্রবেশদ্বার  জীবনী পাতার জন্য আপনার  নতুন জীবনী  নিবন্ধ দাখিল করতে  পারেন।  বর্তমান  নির্বাচিত জীবনী নিবন্ধ   বাস্তব সংখ্যা  ত্রিভুজ  শূন্যের সমমূল্যতা  মৌলিক সংখ্যা  স্বাভাবিক সংখ্যা  লগারিদম  মৌলিক উপাদানসমূহ (ইউক্লিড)  ইউক্লিডীয় জ্যামিতি  স্থানাঙ্ক জ্যামিতি  ব্যবকলনীয় সমীকরণ  বৃত্ত  ক্যালকুলাস  বুলিয়ান বীজগণিত  কেপলার ত্রিভুজ  অন্তরজ  পাই  বিষয়শ্রেণী:গণিত প্রবেশদ্বার
স্টার ওয়ান ছিল একটি ভারতীয় যুব টেলিভিশন চ্যানেল যেটি প্রাথমিকভাবে মুম্বাই ভিত্তিক হিন্দি বিনোদনমূলক চ্যানেল হিসেবে সম্প্রচার করা হত। চ্যানেলটি ২০০৪ সালের ১ নভেম্বর তারিখে চালু করা হয়। এটির প্রাথমিকভাবে সম্প্রচারিত অনুষ্ঠান রিমিক্স অত্যন্ত জনপ্রিয় হয়ে ওঠে। পরবর্তীতে চ্যানেলটি আর অনেক জনপ্রিয় অনুষ্ঠানমালা প্রচার করে; যেমনঃ দ্যা গ্রেট ইন্ডিয়ান লাফার চ্যালেঞ্জ, নাচ বালিয়ে, জারা নাচকে দিখা, সারাভাই ভার্সেস সারাভাই, ইন্সট্যান্ট খিচদি, স্পেশাল স্কোয়াড, এসএসএসএইচএইচএইচ...ফির কই হ্যায়, রিমিক্স, দিল মিল গায়ে, মিলে জাব হাম তুম, লাভ নে মিলে দি জোড়ি, রাং বাদালতি ওধানি, গীত হুয়ে সাবছে প্যায়ারে এবং প্যায়ার কি ইয়ে ইক কাহানি। এশিয়ার নিউজ কর্পোরেশনের স্টার টিভি নেটওয়ার্ক এর অংশ ফক্স ইন্টারন্যাশনাল চ্যানেলের অধীনে বিশ্বব্যাপী সম্প্রচারিত হয়ে থাকে। স্টার ওয়ান ছিল ভারতের সবচেয়ে জনপ্রিয় সাধারণ বিনোদনমূলক চ্যানেলগুলির মধ্যে অন্যতম একটি যেটি পরবর্তীতে লাইফ ওকে নামে স্থানান্তর করা হয়। এটির সহোদর চ্যানেল হল স্টার প্লাস, এছাড়াও সনি এন্টারটেইনমেন্ট টেলিভিশন, কালারস, জি টিভি, ইমাজিন টিভি, সাব টিভি এবং সাহারা ওয়ান অন্তর্ভুক্ত করা হয়।  স্টার ওয়ান ২০১১ সালের ১৮ ডিসেম্বর তারিখে স্থগিত করা হয়; এটির শেষ দুই অনুষ্ঠান ছিল "প্যায়ার কি ইয়ে এক কাহানি" এবং "গীত হুয়ে সাবছে প্যায়ারে" ধারাবাহিক। চ্যানেলটি ২০১১ সালের ১৮ ডিসেম্বর তারিখে স্টার নেটওয়ার্ক কর্তৃক লাইফ ওকে নামে পুণ:রায় নামান্তর করা হয়।  স্টার ওয়ান ২০১২ সালের ২৮ মে তারিখ পর্যন্ত ইউকে এবং আয়ারল্যান্ডের সম্প্রচার অব্যাহত ছিল; যখন এটাকে লাইফ ওকে নামে পুন:নামান্তর করার জন্য ঠিক করা হয়েছিল।  অনুষ্ঠানমালা  তথ্যসূত্র   বহিঃসংযোগ  STAR One programming on STAR Player  (online portal)  (Wayback)  (Wayback)  বিষয়শ্রেণী:মুম্বই-এ টেলিভিশন কেন্দ্র বিষয়শ্রেণী:ভারতে বিলুপ্ত টেলিভিশন চ্যানেল বিষয়শ্রেণী:হিন্দি ভাষার টেলিভিশন কেন্দ্র বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও কেন্দ্র বিষয়শ্রেণী:স্টার ইন্ডিয়া বিষয়শ্রেণী:২০১১-এ বিলুপ্ত টেলিভিশন চ্যানেল ও স্টেশন বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:হিন্দি ভাষার টেলিভিশন স্টেশন বিষয়শ্রেণী:ভারতের বিলুপ্ত টেলিভিশন চ্যানেল
মনিকা জ্যানেট সান্তা মারিয়া স্মিথ (লিমা;  -  ) ছিলেন একজন পেরুভীয় মডেল এবং টিভি উপস্থাপিকা। লিমায় জন্মগ্রহণকারী তিনি ১৯৯০-এর দশকের প্রথমার্ধে জনপ্রিয় পেরুর শিশুদের টিভি অনুষ্ঠান নুবেলুজের দুইজন মূল উপস্থাপকের একজন ছিলেন, যার জন্য তিনি ডালিনা চিকুইটা নামেও পরিচিত ছিলেন।Chávez Noriega, Jorge (2 May 2024). "Tres décadas sin Mónica Santa María: ¿por qué extrañamos tanto a la "dalina chiquita"?". El Comercio. ১৯৯৪ সালের গোড়ার দিকে তার মর্মান্তিক আত্মহত্যা অনুষ্ঠানটির সুনামকে প্রভাবিত করে, যার ফলে ১৯৯৬ সালে এটি বাতিল হয়ে যায়।   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:পেরুভীয় নারী মডেল বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি বিষয়শ্রেণী:১৯৯৪-এ আত্মহত্যা বিষয়শ্রেণী:স্পেনীয় বংশোদ্ভূত পেরুভীয় ব্যক্তি বিষয়শ্রেণী:ইংরেজ বংশোদ্ভূত পেরুভীয় ব্যক্তি বিষয়শ্রেণী:কানাডীয় বংশোদ্ভূত পেরুভীয় ব্যক্তি
ফুলতলা ইউনিয়ন বাংলাদেশের খুলনা জেলার  ফুলতলা উপজেলার অন্তর্গত একটি ইউনিয়ন। অবস্থান ও আয়তন ইউনিয়নের পূর্ব ও উত্তর দিকে ভৈরব নদী, পশ্চিমে যশোর জেলার অভয়নগর উপজেলার রাজঘাট ইউনিয়ন এবং দক্ষিণ দিকে খুলনা জেলার ফুলতলা উপজেলার দামোদর ইউনিয়ন। ১৫ টি গ্রাম নিয়ে গঠিত ইউনিয়নের মোট জন সংখ্যা ৩৬০৪৮ যার মধ্যে নারী ১৮,৭৩১ ও পুরুষ ১৭,৩১৭ জন। এখানে ৩৭ কি.মি. পাকা রাস্তা রয়েছে।   গ্রামসমূহ    উত্তরডিহি,   পায়গ্রামকসবা,   খানজাহানপুর,  তরতীবপুর,   তাজপুর,   পয়গ্রাম,  মধ্যডাঙ্গা,   নাওদাড়ী,   বুড়িয়ারডাঙ্গা,  বেজেরডাঙ্গা,   ঢাকুরিয়া   বেগুনবাড়ীয়া,  রাড়ীপাড়া,   দক্ষিণডিহি   যোগিনীপাশা   জনসংখ্যার উপাত্ত  ৩০২৮৮ জন (প্রায়) (২০১১ সালের আদম শুমারি অনুযায়ী)  নদনদী   ভৈরব নদী  বিল ডাকাতিয়া  শিক্ষাপ্রতিষ্ঠান   তথ্যসূত্র   বিষয়শ্রেণী:ফুলতলা উপজেলার ইউনিয়ন বিষয়শ্রেণী:খুলনা বিভাগের জনবহুল স্থান
নিউজিল্যান্ড জাতীয় ক্রিকেট দল দুইটি টেস্ট ক্রিকেট খেলার জন্য দক্ষিণ আফ্রিকা সফর করে, যা আগস্ট ২০১৬ -এ অনুষ্ঠিত হয়।   দলীয় সদস্য  ফাফ দু প্লেসিস (অধিঃ)  কাইল এ্যাবট  হাশিম আমলা  তেম্বা বাভুমা  স্টিফেন কুক  কুইন্টন ডি কক (উইঃ)  জেপি ডুমিনি  ডিন এলগার  ক্রিস মরিস  ওয়েন পার্নেল  ভার্নন ফিল্যান্ডার  ডেন পাইত  কাগিসো রাবাদা  ডেল স্টেইন  স্টিয়ান ফন জিল কেন উইলিয়ামসন (অধিঃ)   ট্রেন্ট বোল্ট  ডগ ব্রেসওয়েল  মার্ক ক্রেগ  মার্টিন গাপটিল  ম্যাট হেনরি  টম ল্যাথাম  হেনরি নিকোলস  লুক রঙ্কি  জিৎ রাভাল  মিচেল স্যান্টনার  ইশ সোধি  টিম সাউদি  রস টেলর  নিল ওয়াগনার  বিজে ওয়াটলিং (উইঃ)  টেস্ট সিরিজ ১ম টেস্ট  ২য় টেস্ট  তথ্যসূত্র  বহিঃসংযোগ  বিষয়শ্রেণী:২০১৬-এ নিউজিল্যান্ডীয় ক্রিকেট বিষয়শ্রেণী:২০১৬-এ দক্ষিণ আফ্রিকান ক্রিকেট বিষয়শ্রেণী:২০১৬-এ আন্তর্জাতিক ক্রিকেট প্রতিযোগিতা বিষয়শ্রেণী:নিউজিল্যান্ড ক্রিকেট দলের দক্ষিণ আফ্রিকা সফর
১৯৫৬ গ্রেগরীয় বর্ষপঞ্জির একটি অধিবর্ষ যা রবিবার দিয়ে শুরু হয়েছে।   ঘটনাবলী   জানুয়ারি  ফ্রেব্রুয়ারি  মার্চ  এপ্রিল  মে  জুন  জুলাই ১  আগস্ট  সেপ্টেম্বর  অক্টোবর  নভেম্বর  ডিসেম্বর   জন্ম  জানুয়ারি-ফেব্রুয়ারি  ৩ জানুয়ারি - মেল গিবসন, অস্ট্রেলীয়/আইরিশ অভিনেতা।  ১১ জানুয়ারি - ফিলিস লোগান, স্কটিশ অভিনেত্রী।  ২১ জানুয়ারি - জিনা ডেভিস, মার্কিন অভিনেত্রী।  ২ ফেব্রুয়ারি - আ ফ ম খালিদ হোসেন, বাংলাদেশি ইসলামি চিন্তাবিদ, গবেষক, লেখক ও তাত্ত্বিক আলোচক।  মার্চ-এপ্রিল  মে-জুন  জুলাই-আগস্ট  ৯ জুলাই - টম হ্যাঙ্কস, মার্কিন অভিনেতা।  ১ আগস্ট - মোহন রায়হান, বাংলাদেশী কবি  সেপ্টেম্বর-অক্টোবর  ৪ অক্টোবর - ক্রিস্টফ ভালৎজ, জার্মান-অস্ট্রীয় অভিনেতা।  ১৬ অক্টোবর - রুদ্র মুহম্মদ শহীদুল্লাহ, বাংলাদেশী কবি।  ২০ অক্টোবর - ড্যানি বয়েল, ইংরেজ পরিচালক।  নভেম্বর-ডিসেম্বর  ২৪ ডিসেম্বর - অনিল কাপুর, ভারতীয় অভিনেতা।   মৃত্যু   ৩ ডিসেম্বর - মানিক বন্দ্যোপাধ্যায়, ভারতীয় বাঙালি কথাসাহিত্যিক  ৬ ডিসেম্বর - ভীমরাও রামজি আম্বেদকর, ভারতীয় ব্যবহারশাস্ত্রজ্ঞ (জ্যুরিস্ট) ও রাজনৈতিক নেতা  বিষয়শ্রেণী:১৯৫৬
ইরফান আহমেদ বলতে যাদেরকে বোঝানো হতে পারে;   ইরফান আহমেদ –একজন পাকিস্তানি বংশোদ্ভূত আন্তর্জাতিক ক্রিকেটার।  ইরফান আহমেদ (ক্রিকেটার) –একজন একজন বাংলাদেশী ক্রিকেটার।   আরও দেখুন    ইরফান (নাম)  ইরফান করিম (ক্রিকেটার) –বাছাইপর্ব টুর্নামেন্টে কেনিয়ার পক্ষে খেলেন।  ইরফান খান –একজন ভারতীয় চলচ্চিত্র অভিনেতা।  ইরফান পাঠান –একজন ভারতীয় ক্রিকেটার।  ইরফান শুক্কুর –একজন বাংলাদেশী প্রথম-শ্রেণী এবং লিস্ট এ ক্রিকেটার।
কিউবা রাউল মিচেল(, ; (জন্ম: ২৩ নভেম্বর ২০০৫) হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লিগ ক্লাব বসুন্ধরা কিংসে মিডফিল্ডার হিসেবে খেলছেন।   প্রারম্ভিক জীবন  কিউবার জন্ম ২৩ নভেম্বর ২০০৫ সালে বার্মিংহামে, ইংল্যান্ডে। তার পারিবারিক পটভূমি বৈচিত্র্যময় - বাবার দিক থেকে তার প্রপিতামহ-প্রপিতামহীর মাধ্যমে জ্যামাইকান বংশোদ্ভূত এবং মায়ের দিক থেকে বাংলাদেশী বংশপরম্পরা রয়েছে।   ক্লাব ক্যারিয়ার  প্রারম্ভিক ক্যারিয়ার  বার্মিংহাম সিটি দিয়ে ক্যারিয়ার শুরু করার পর, কিউবা ২০২২ সালে সান্ডারল্যান্ড–এ দুই বছরের স্কলারশিপ চুক্তিতে যোগ দেন। ২০২২–২৩ মৌসুমে সান্ডারল্যান্ডের অনূর্ধ্ব–১৮ দলে নিয়মিত খেলোয়াড় হওয়ার পাশাপাশি, তিনি অনূর্ধ্ব–২১ দলে অভিষেক করেন। ২০২৩ সালে ইনজুরি থেকে সেরে উঠে, ২০২৩–২৪ মৌসুমে তিনি অনূর্ধ্ব–২১ দলের হয়ে মোট ১৬টি ম্যাচে অংশ নেন। ২০২৪ সালের ৪ জুলাই তিনি ক্লাবটির সঙ্গে তার প্রথম পেশাদার চুক্তি স্বাক্ষর করেন।  ২০২৫ সালের জুন মাসে, সান্ডারল্যান্ড কর্তৃপক্ষের প্রকাশিত ছেড়ে দেওয়া খেলোয়াড়দের তালিকায় তার নাম অন্তর্ভুক্ত হয়।  বসুন্ধরা কিংস ২০২৫ সালের ২৮ জুলাই কিউবা বাংলাদেশ প্রিমিয়ার লিগ–এর ক্লাব বসুন্ধরা কিংস–এ তিন বছরের জন্য চুক্তিবদ্ধ হন।  ২০২৫ সালের ১২ আগস্ট তিনি পেশাদার ক্যারিয়ারে অভিষেক করেন। ওই ম্যাচে তিনি দ্বিতীয়ার্ধে বদলি হিসেবে মাঠে নামেন সিরিয়ান ক্লাব আল-কারামাহ এসসি–এর বিপক্ষে ২০২৫–২৬ এএফসি চ্যালেঞ্জ লিগের বাছাইপর্বে বসুন্ধরা কিংসকে ১–০ গোলে জয় পেতে সহায়তা করেন।   আন্তর্জাতিক ক্যারিয়ার  কিউবা ইংল্যান্ড, বাংলাদেশ এবং জ্যামাইকা - এই তিন দেশের জাতীয় দলের প্রতিনিধিত্ব করার যোগ্য।  ২০২৫ সালের ১৯ এপ্রিল, বাংলাদেশ ফুটবল ফেডারেশন (বিএফএফ) তাকে বাংলাদেশ জাতীয় দলে খেলার প্রস্তাব দেয়। প্রতিবেদন অনুযায়ী, বিএফএফ এবং কিউবার মধ্যে আলোচনায় উল্লেখযোগ্য অগ্রগতি হয়েছে। এর একদিন আগে, সিনিয়র ফুটবল সাংবাদিক পিট ও'রর্ক জানান যে কিউবা ইতিমধ্যেই বাংলাদেশের প্রতি আনুগত্য প্রকাশ করেছেন। তার প্রতিনিধি প্রতিষ্ঠান ডমিন্যান্স স্পোর্টস গ্রুপের একটি সোশ্যাল মিডিয়া পোস্টের পরই এই খবর প্রকাশিত হয়। কিউবা ১ জুন বাংলাদেশী পাসপোর্ট লাভ করেন, এবং ৩ জুন ফিফার অনুমোদন লাভ করে আনুষ্ঠানিকভাবে বাংলাদেশের প্রতিনিধিত্ব করার যোগ্যতা অর্জন করেন।   ক্যারিয়ার পরিসংখ্যান   + ক্লাব অনুযায়ী মৌসুমভিত্তিক খেলার সংখ্যা ও গোলক্লাবমৌসুমলিগঘরোয়া কাপমহাদেশীয়অন্যান্যমোটবিভাগখেলাগোলখেলাগোলখেলাগোলখেলাগোলখেলাগোল2022–23————002023–24————00————00মোট————00২০২৫–২৬বিপিএল0000100010ক্যারিয়ার মোট0000100010   তথ্যসূত্র   বিষয়শ্রেণী:ইংরেজ পুরুষ ফুটবলার বিষয়শ্রেণী:বাংলাদেশী পুরুষ ফুটবলার